ספור טיול הרגועים של קא"ו – פברואר 2004

אז התגבשה לה חבורה בכלל לא קטנה של אנשים ואופנועים,
בבוקר שבת קייצי וחם, בחורף. (– סוף פברואר,  28.2.04 ).
נדמה היה שתחנת דור יקום המרווחת, צרה היתה מלהכיל.
לאן היום, – עמק יזרעאל.

רכבת העמק קמה לתחייה, בדמות רכבת ארוכה של אופנועים,
דוהרת ברוגע ובסדר מופתי, על כביש החוף, דרכך צפונה.
עמך- ישראל, במכוניות מדונדשות, עושה גם הוא דרכו צפונה,
וילדים ומבוגרים מביטים בהשתאות בחבורת הרוכבים המרשימה,
החולפת לצידם ולמולם.

מחלף זכרון, צומת אליקים,
בצידי הדרכים עומדים אנשים, ונהנים מהמחזה, - 
הנה, תערוכה מוטורית חיה, ועוד בחינם..

חניה לארוחת בוקר, בפארק הכרמל.
אלחנן כהרגלו, עוסק בכל המנהלות, - לא חסר.
כולם שולפים את כל ההפתעות הטעימות, בחיק הטבע.

מפארק הכרמל לכיוון צומת מגידו, דרך נופית טובלת בירוק,
כביש ארוך וישר מוביל אל מבואות עפולה, 
גמאנו כל סנטימטר על הסרגל.

מגיעים למצפור יזרעאל.
יש מה לראות, העמק שסיפורו שזור היטב בסיפור המדינה ומנהיגיה,
פרוש כעת לפנינו.
על רקע הנוף המרהיב – הרצאה של ברוך כוכבי ממועדון האופנועים הישראלי,
בנושא אספלט וצמיגים.
לקראת תום השיחה, ומעט אחריה – אנו מלאים בשאלות וברעיונות. 

נסיעה קצרה, ואנו במסעדת "האיכר- קפה", בתחנת הדלק  'דור עמוס'.
טעים וחגיגי, – בפתח בלונים וכרזות – לקרין יש יום הולדת,
עוד תוספת חביבה, לאווירה החגיגית ממילא.

עם סיום – ביקור בשדה כלניות קרוב, פריחה מרהיבה.
נסיעה בכיף, פרידה מאלחנן, ופיזור, -  בתחנת הדלק באולגה.

אלו האופנועים, ומי שאיתם, (או ההפך אם תרצו..), שהפכו את הטיול, לכזה יום של כיף.
ודבר לא יקלקל לאנשים האלו, הצעירים, והצעירים ברוחם,
את היום הזה.

" נומה עמק, ארץ תפארת, אנו לך משמרת ".

כתב: סולומון שעשוע

תודות:.
- בטוח גרר: אופנוגרר – ובפרט לגולן
- פרסום הטיול – אורן קוסלובסקי ו"קוקי על סוזוקי"
- ווסטים – אורן קוסלובסקי וענבר קרנר  
- מובילה (בשיתוף) – קרין כהן
- מאסף – משה בויארסקי ורוני פרגר
-  תמיכה לוגיסטית –  ארז אזולאי ,משה בויארסקי ורוני פרגר
- מרשלים – יריב נחשון, משה בויארסקי, צביקה פלקה, "קוקי על סוזוקי", תומר לינק
- הרצאה בעניני אופנוענות: ברוך כוכבי
- הערות קונסטרוקטיביות – ברוך כוכבי, דובי פלד, דויד לב, "טייגר" וערן שאקי
- ארגון הפתעת יום הולדת: ורד וחזי כהן, סולומון שעשוע ורועי נבות
ואם שכחתי מישהו - סליחה 

אלחנן שרון